ค่ะ มีเพศสัมพันธ์กับแฟนตั้งเเต่วันที่27-1 ม.ค ทานยาคุมฉุกเฉิน กับยาคุมแบบแผงยังไม่หมดแผงประจำเดือนมาตรงตามที่เคยเป็นเเต่มีอาการผิดปกติค่ะจากที่ประจำเดือนมาเยอะ ตอนนี้ประจำเดือนเปนสีน้ำตาลเลือดสีแดงมานิดเดียวค่ะปวดท้องมาก คลื่นไส้บ่อยค่ะ แบบนี้มีโอกาสตั้งครรภ์ไหมค่ะ
สวัสดีค่ะ หากทานยาคุมกำเนิดชนิด 21 เม็ดหรือ 28 เม็ดอยู่แล้ว และไม่ได้มีการลืมทานยาคุมกำเนิดตั้งแต่ 2 วันขึ้นไป ก็ไม่จำเป็นที่จะต้องทานยาคุมฉุกเฉินร่วมไปด้วยอีกค่ะ เพราะยาคุมฉุกเฉินนั้นมีประสิทธิภาพต่ำกว่ายาคุมกำเนิด จึงไม่ได้ช่วยเพิ่มประสิทธิภาพในการป้องกันการตั้งครรภ์ได้ ในทางตรงข้าม อาจทำให้ได้รับผลข้างเคียงเพิ่มมากขึ้นโดยไม่จำเป็นทั้งนี้ หากทานยาคุมกำเนิดชนิด 28 เม็ดอยู่ แล้วได้มีประจำเดือนมาในช่วงที่ทานยาเม็ดแป้ง คือเม็ดที่ 23-26 ก็ถือว่าเป็นประจำเดือนที่ปกติดี แม้จะมีปริมาณน้อยและเป็นสีน้ำตาล ซึ่งก็แสดงว่าไม่ได้มีการตั้งครรภ์เกิดขึ้นค่ะสำหรับอาการปวดท้องและคลื่นไส้ อาจเป็นผลจากการที่ทานยาคุมฉุกเฉินไป หรือเกิดจากสาเหตุอื่นๆ เช่น อาหารเป็นพิษ ลำไส้อักเสบ กระเพาะอาหารอักเสบ ไส้ติ่งอักเสบ เป็นต้น แนะนำควรสังเกตอาการไปก่อน หากอาการเป็นต่อเนื่องไม่หายไป ก็ควรไปพบแพทย์เพื่อตรวจค่ะ